Sharapova onttrek aan Franse Ope | Netwerk24
Sharapova onttrek aan Franse Ope
Die tweemalige Franse Ope-kampioen Maria Sharapova het bevestig sy onttrek haar weens 'n skouerbesering aan vanjaar se toernooi by Roland Garros.
Maria Sharapova op 6 Mei by die 2019 Met Gala in New York. Foto: Getty Images
Sharapova (32), wenner van vyf Grand Slam-titels, is buite aksie sedert sy halt geroep het by 'n toernooi in haar geboorteland, Rusland, in Januarie.
"Soms is die korrekte besluite nie die maklikste nie," sê sy op haar amptelike webblad.
"Die beter nuus is dat ek teruggekeer het na oefening op die tennisbaan en ek bou stadig daaraan om die krag in my skouer te herwin."
Sharapova, 35ste op die wêreldranglys, het in Februarie gesê sy het 'n klein operasie ondergaan om 'n knaende skouerprobleem te behandel. Die voormalige wêreld-nommer-een was een wen weg van 'n plek in die kwarteindstryd by die Australiese Ope in Januarie.
Sharapova sukkel om haar fiksheid te herwin nadat sy weens 'n skorsing van 15 maande vir die gebruik van verbode middels buite aksie was.